கேள்வி: மரியா வெரோனிகா ரீனா பற்றி நீங்கள் என்ன அறிந்துள்ளீர்கள்?
பதில்: மரியா வெரோனிகா ரீனா (Maria Verónica Reina) (பிறப்பு:1960 - இறப்பு: 2017 அக்டோபர் 27) இவர் அர்ஜென்டினாவின் கல்வி உளவியலாளரும் மற்றும் சமூக ஆர்வலரும் ஆவார். இவர் ஊனமுற்றோர் உரிமை இயக்கம் சர்வதேச அளவில் பிரச்சாரம் செய்தார். சர்வதேச ஊனமுற்றோர் மற்றும் மேம்பாட்டு கூட்டமைப்பைப் பிரதிநிதித்துவப்படுத்திய இவர் ஊனமுற்றோர் உரிமைகள் சாசனம் பேச்சுவார்த்தைகளில் முன்னணி பங்களிப்பாளராக இருந்தார்.
கேள்வி: மரியா வெரோனிகா ரீனா - ஆரம்ப கால வாழ்க்கை குறித்து விரிவாக சொல்லுங்கள்.
பதில்: 1960களின் முற்பகுதியில் அர்கெந்தீனாவில் பிறந்த மரியா வெரோனிகா ரெய்னா தனது 17 ஆவது வயதில் பள்ளி இறுதி ஆண்டு படிக்கும்போது ஒரு கார் விபத்தில் முடக்கப்பட்டார். மருத்துவமனையில் சில காலம் இருந்த பிறகே, இவரால் தனது பள்ளிப்படிப்பை முடிக்க முடிந்தது. இவர் தான் ஒரு ஆசிரியராவார் என்று நம்பினார். ஆனால், அர்ஜென்டினாவில் ஊனமுற்றவர்களுக்கு கற்பிக்க அங்கீகாரம் இல்லாததால் அத்தகைய கல்விப் படிப்பில் நுழைய மறுக்கப்பட்டது. கல்வி ஒருங்கிணைப்பிற்கான சிறப்பு கல்வியில் "யுனிவர்சிடாட் கேடலிகா டி சாண்டா ஃபே" என்ற கல்லூரியில் (சாண்டா ஃபே கத்தோலிக்க பல்கலைக்கழகம்) பட்டம் பெற்ற இவர் கல்வி உளவியலைத் தேர்ந்தெடுத்ததன் மூலம் இந்த சிரமங்களை சமாளித்தார். எசுப்பானியாவின் தேசிய தொலைதூர கல்வி பல்கலைக்கழகத்தில் திறந்த மற்றும் தொலைதூர கற்றல் மற்றும் கற்பித்தல் ஆகியவற்றில் முதுகலைப் பட்டம் பெற்றார்.
கேள்வி: மரியா வெரோனிகா ரீனா - தொழில் குறித்து விரிவாக சொல்லுங்கள்.
பதில்: அர்ஜென்டினாவின் ரொசாரியோவில் உள்ள பல்கலைக்கழக நிறுவனம் சான் மார்ட்டின், அர்ஜென்டினா ஊனமுற்றோர் அமைப்பு, சில்சா; சர்வதேச மறுவாழ்வு மையம், சிகாகோ (1997) , சர்வதேச ஊனமுற்றோர் ஆலோசனை நிறுவனம்; சர்வதேச ஒத்துழைப்பு மற்றும் மேம்பாட்டு நிறுவனம்; சர்வதேச ஊனமுற்றோர் ஆலோசனை நிறுவனம்; மற்றும் சர்வதேச மறுவாழ்வு மையம் உட்பட பல்வேறு நிறுவனங்களில் பணியாற்றிய அனுபவத்தை ரெய்னா உருவாக்கினார்.